pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สธ. ชี้แจงข้อเรียกร้องเร่งจ่ายค่าเสี่ยงภัยโควิดแก่บุคลากรทางการแพทย์
วันอาทิตย์ที่ 5 มิถุนายน 2565
สธ. ชี้แจงข้อเรียกร้องเร่งจ่ายค่าเสี่ยงภัยโควิดแก่บุคลากรทางการแพทย์
สธ. ยืนยันเร่งจัดสรรลงไปยังสํานักงานสาธารณสุขจังหวัดทุกจังหวัดแล้ว ตั้งแต่ 20 พ.ค.ที่ผ่านมา
จากกรณีสุวดี พันธุ์พานิช รองโฆษกพรรคไทยสร้างไทย เปิดเผยว่า ได้รับการร้องเรียนการจ่ายค่าเสี่ยงภัยโควิด-19 ของบุคลากรทางการแพทย์จํานวนมาก ส่วนใหญ่ยังไม่ได้รับค่าตอบแทนตั้งแต่เดือน ต.ค. 2564 อีกจํานวนหนึ่งไม่ได้รับค่าตอบแทนมาตั้งแต่ เม.ย. 2564 ซึ่งเป็นระยะเวลาเกิน 1 ปีแล้ว อีกทั้งไม่ได้รับความชัดเจนเรื่องระยะเวลาการจ่าย สร้างความเดือดร้อนและเสียขวัญกําลังใจ จึงขอเรียกร้องให้กระทรวงสาธารณสุขให้ตรวจสอบกระบวนการจ่ายค่าตอบแทนอย่างเป็นธรรมและรวดเร็วนั้น
วันที่ 4 มิถุนายน 2565 นายแพทย์รุ่งเรือง กิจผาติ หัวหน้าที่ปรึกษาระดับกระทรวง และโฆษกกระทรวงสาธารณสุข กล่าวชี้แจงว่า คณะรัฐมนตรี ได้มีมติอนุมัติงบประมาณจากงบกลาง เป็นค่าตอบแทนเสี่ยงภัยผู้ปฏิบัติงานโควิด 19 รวมถึงงบฉีดวัคซีนโควิด 19 นอกสถานพยาบาล งบยารักษา และงบค่ารักษาคนไร้สิทธิ์ เมื่อวันที่ 22 มีนาคม 2565 และได้รับหนังสือจากสํานักงบประมาณ แจ้งอนุมัติให้เบิกจ่ายงบประมาณดังกล่าว เมื่อวันที่ 3 พฤษภาคม 2565 โดยสํานักงานปลัดกระทรวงสาธารณสุข ได้เร่งจัดสรรลงไปยังสํานักงานสาธารณสุขจังหวัดทุกจังหวัดแล้ว เมื่อวันที่ 20 พฤษภาคมที่ผ่านมา ประกอบด้วย ค่าตอบแทนเสี่ยงภัยค้างจ่ายของปีงบประมาณ 2563 จํานวน 7,311,312 บาท และค่าตอบแทนเสี่ยงภัยปีงบประมาณ 2565 (ตุลาคม - ธันวาคม 2564) จํานวน 1,910,996,675 บาท รวม 1,918,307,987 บาท ซึ่งทุกอย่างเป็นไปตามขั้นตอนและกระบวนตามระบบการเงินการคลัง ไม่ได้ล่าช้าแต่อย่างใด
รัฐบาลไทย-ข่าวทำเนียบรัฐบาล-AOT ทบทวนประมาณการปริมาณการจราจรทางอากาศภายหลังการแพร่ระบาดของโรคติดเชื้อไวรัส COVID-19 ฉบับเดือนมิถุนายน 2565
วันพฤหัสบดีที่ 23 มิถุนายน 2565
AOT ทบทวนประมาณการปริมาณการจราจรทางอากาศภายหลังการแพร่ระบาดของโรคติดเชื้อไวรัส COVID-19 ฉบับเดือนมิถุนายน 2565
...
บริษัท ท่าอากาศยานไทย จํากัด (มหาชน) (AOT) กระทรวงคมนาคม ได้มีการจัดทําประมาณการการจราจรทางอากาศก่อนหน้านี้ล่าสุด ณ เดือนตุลาคม 2564 ซึ่งหลังจากนั้น พบว่ามีปัจจัยที่ส่งผลต่อการเดินทางของผู้โดยสาร โดยเฉพาะผู้โดยสารต่างประเทศอย่างมีนัยทั้ง (1) ปัจจัยเชิงนโยบาย ได้แก่ นโยบายการเปิดประเทศที่รับผลกระทบจากการระบาดของ
สายพันธุ์โอไมครอนเมื่อปลายเดือนธันวาคม 2564 อันมีผลต่อการปรับลดตารางการบิน (slot) ของสายการบินและอัตราบรรทุกที่ลดลง และ (2) ปัจจัยภายนอก ซึ่งได้แก่นโยบายการเปิดประเทศของประเทศต่าง ๆ โดยเฉพาะสาธารณรัฐประชาชนจีน รวมถึงการฟื้นตัวของเศรษฐกิจโลก และปัญหาสงครามในยูเครน จากเหตุผลดังกล่าว AOT จึงมีความจําเป็นต้องทบทวนประมาณการปริมาณจราจรทางอากาศให้สอดคล้องกับสถานการณ์และสภาพแวดล้อมที่เปลี่ยนแปลงไป โดยใช้ฐานผู้โดยสารที่เกิดขึ้นจริงในปี 2565 ประกอบกับข้อมูลการขอจัดสรรตารางการบินฤดูหนาวในเดือนตุลาคม 2565 (ฤดูกาลท่องเที่ยวปีงบประมาณ 2566) ที่ยังฟื้นตัวไม่สมบูรณ์ โดยเฉพาะเที่ยวบินจากสาธารณรัฐประชาชนจีน การประมาณการล่าสุดฉบับเดือนมิถุนายน 2565 คาดว่าการฟื้นตัวของผู้โดยสารในปีงบประมาณ 2565 จะมีผู้โดยสารรวม 45 ล้านคน เที่ยวบิน 400,000 เที่ยวบิน ฟื้นตัวคิดเป็นร้อยละ 33 และ 45 เมื่อเทียบกับก่อนเกิดโรคติดเชื้อไวรัส COVID-19 ตามลําดับ คาดว่าผู้โดยสารในปีงบประมาณ 2566 และ 2567 มีจํานวน 96 ล้านคน และ 142 ล้านคน การฟื้นตัวคิดเป็น ร้อยละ 68 และ 99 ตามลําดับ สําหรับเที่ยวบินในปีงบประมาณ 2566 และ 2567 คาดว่ามีจํานวน 665,000 เที่ยวบิน และ 892,000 เที่ยวบิน การฟื้นตัวคิดเป็นร้อยละ 74 และ 99 ตามลําดับ
อย่างไรก็ตาม การทบทวนประมาณการปริมาณการจราจรทางอากาศยังคงมีหลายปัจจัยสําคัญที่ยังต้องติดตามอย่างใกล้ชิด อาทิ นโยบายการเปิดประเทศของสาธารณรัฐประชาชนจีน โอกาสการกลับมาระบาดของโรคติดเชื้อไวรัส COVID-19 สายพันธุ์ใหม่ หรือโรคระบาดอื่น ๆ ตลอดจนผลกระทบของสงครามรัสเซียยูเครนเป็นสําคัญต่อไป
รัฐบาลไทย-ข่าวทำเนียบรัฐบาล-ดีอีเอส ร่วมเวทีทบทวนวาระและกำหนดการประชุม ก่อนการประชุมใหญ่สหภาพไปรษณีย์แห่งเอเชียและแปซิฟิก สมัยที่ 13
วันพุธที่ 22 มิถุนายน 2565
ดีอีเอส ร่วมเวทีทบทวนวาระและกําหนดการประชุม ก่อนการประชุมใหญ่สหภาพไปรษณีย์แห่งเอเชียและแปซิฟิก สมัยที่ 13
ดีอีเอส ร่วมเวทีทบทวนวาระและกําหนดการประชุม ก่อนการประชุมใหญ่สหภาพไปรษณีย์แห่งเอเชียและแปซิฟิก สมัยที่ 13
เมื่อวันที่ 22 มิถุนายน 2565 นายณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม เข้าร่วมประชุมเตรียมการประชุมใหญ่สหภาพไปรษณีย์แห่งเอเชียและแปซิฟิก สมัยที่ 13 (Virtual Meeting for Congress Planning) ผ่านระบบการประชุมทางไกล โดยมีประเด็นการประชุมที่สําคัญ อาทิ ทบทวนวาระและกําหนดการประชุม 13thAPPU ซึ่งท่าทีของไทยอยู่ระหว่างรวบรวมข้อมูลเพื่อหารือหน่วยงานที่เกี่ยวข้องในการพิจารณาการเลือกตั้งตําแหน่งเลขาธิการ APPU ประเด็นโครงสร้างของ APPU ในช่วงปี ค.ศ. 2022-2026 ซึ่ง APPU ได้มีการทบทวนเพื่อนําเสนอตั้งคณะกรรมการและคณะทํางานด้านต่างๆ โดยไทยได้แจ้งเข้าสมัครเข้าร่วมเป็นคณะกรรมการและคณะทํางานทุกคณะ และประเด็นข้อมูลเกี่ยวกับการประชุม Congress ของเจ้าภาพการประชุม ท่าทีของไทยได้แจ้งความเห็นให้ APPU เพิ่มเติมร่างแนวทางข้อกําหนดและแก้ไขข้อบังคับการประชุมในประเด็นกรณีลงมติลับหรือลงมติที่ไม่ได้ผ่านระบบอิเล็กทรอนิกส์ เป็นต้น
*********************
รัฐบาลไทย-ข่าวทำเนียบรัฐบาล-นายกฯ ห่วงผู้ประสบภัยน้ำท่วม สั่งกองทัพ ระดมกำลังพล – เครื่องมือช่าง เร่งช่วยเหลือ
วันพฤหัสบดีที่ 30 กันยายน 2564
นายกฯ ห่วงผู้ประสบภัยน้ําท่วม สั่งกองทัพ ระดมกําลังพล – เครื่องมือช่าง เร่งช่วยเหลือ
....
พลโท คงชีพ ตันตระวาณิชย์ โฆษกกระทรวงกลาโหม เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงสถานการณ์อุทกภัยที่ส่งผลกระทบกับประชาชนต่อเนื่องเป็นวงกว้าง จึงได้ย้ําสั่งการให้ทุกเหล่าทัพ ติดตามสถานการณ์สภาพอากาศ พร้อมทั้งระดมเครื่องมือช่างและกระจายกําลังลงไปสนับสนุนช่วยเหลือบรรเทาความเดือดร้อนของประชาชนที่ได้รับผลกระทบในพื้นที่ 27 จังหวัด ให้ครอบคลุมและทั่วถึง
.
ตั้งแต่ 23 ก.ย. 64 จนถึงปัจจุบัน ทุกเหล่าทัพได้จัดกําลังพล เครื่องมือช่างและยุทโธปกรณ์ กระจายลงพื้นที่ ช่วยเหลือประชาชน ตั้งแต่ขนย้ายสิ่งของขึ้นที่สูง เคลื่อนย้ายเด็ก คนชราและผู้ป่วยไปยังพื้นที่ปลอดภัย จัดชุดแพทย์เคลื่อนที่ แจกจ่ายถุงยังชีพ ขุดลอกคูคลองเปิดเส้นทางระบายน้ํา การจัดรถอํานวยความสะดวกในการสัญจร และรถครัวสนามประกอบอาหารแจกจ่ายผู้ประสบภัย เป็นต้น
.
กรณีที่ยังมีประชาชนที่ได้รับความเดือดร้อนและต้องการความช่วยเหลือเร่งด่วน สามารถติดต่อขอรับความช่วยเหลือได้ในทุกหน่วยทหารในพื้นที่
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-วธ.เปิดคอร์สติวเข้มนักเรียน นักศึกษา และประชาชน เป็นนักเขียนบทละครโทรทัศน์ละครเรื่องสั้นชุด (ซีรีส์) ปั้นนักเขียนบทละครโทรทัศน์มืออาชีพป้อนอุตสาหกรรมภาพยนตร์และวีดิทัศน์ของไทย
วันศุกร์ที่ 16 กรกฎาคม 2564
วธ.เปิดคอร์สติวเข้มนักเรียน นักศึกษา และประชาชน เป็นนักเขียนบทละครโทรทัศน์ละครเรื่องสั้นชุด (ซีรีส์) ปั้นนักเขียนบทละครโทรทัศน์มืออาชีพป้อนอุตสาหกรรมภาพยนตร์และวีดิทัศน์ของไทย
วธ.เปิดคอร์สติวเข้มนักเรียน นักศึกษา และประชาชน เป็นนักเขียนบทละครโทรทัศน์ละครเรื่องสั้นชุด (ซีรีส์) ปั้นนักเขียนบทละครโทรทัศน์มืออาชีพป้อนอุตสาหกรรมภาพยนตร์และวีดิทัศน์ของไทย
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า กระทรวงวัฒนธรรม (วธ.) มีนโยบายบูรณาการความร่วมมือกับทุกภาคส่วนในการส่งเสริม เผยแพร่และพัฒนาศักยภาพอุตสาหกรรมภาพยนตร์และวีดิทัศน์เพื่อผลักดันให้เป็นอุตสาหกรรมที่มีส่วนสําคัญในการพัฒนาเศรษฐกิจและสังคมของประเทศ รวมทั้งดําเนินการขับเคลื่อนยุทธศาสตร์การส่งเสริมอุตสาหกรรมภาพยนตร์และวีดิทัศน์ระยะที่ 3 (พ.ศ.2560-2564) ซึ่งในส่วนของยุทธศาสตร์ที่ 1 การพัฒนาบุคลากรในการผลิตของอุตสาหกรรมภาพยนตร์และวีดิทัศน์ให้เป็น มืออาชีพนั้น วธ.จัดโครงการเพื่อพัฒนาบทภาพยนตร์และบทละครโทรทัศน์เป็นประจําทุกปี โดยปีนี้จัดโครงการอบรมเชิงปฏิบัติการสร้างนวัตกรรมด้านเนื้อหาและพัฒนาบุคลากรนักเขียนบทละครโทรทัศน์ในรูปแบบของละครเรื่องสั้นชุด หรือ ซีรีส์ ในหัวข้อ “ครบประเด็น เล่าให้เป็น เห็นมุมมอง”ระหว่างวันที่ 31 กรกฎาคม ถึง 15 สิงหาคม 2564
รัฐมนตรีว่าการกระทรวงวัฒนธรรม กล่าวอีกว่า สําหรับหลักสูตรการอบรมแบ่งเป็นอบรมเชิงทฤษฎี 5 วันและอบรมเชิงปฏิบัติการในรูปแบบค่ายเยาวชน 2 วัน ณ อาคารวัฒนธรรมวิศิษฏ์กระทรวงวัฒนธรรม หรือจัดอบรมในรูปแบบออนไลน์ หากสถานการณ์การแพร่ระบาดของโรคติดเชื้อไวรัสโคโรนา2019 (โควิด-19) ยังไม่คลี่คลาย รวมทั้งมีการจัดประกวดบทละครโทรทัศน์ในรูปแบบของละคร ซึ่งมีทั้งหมด 4 รางวัล ได้แก่ รางวัลชนะเลิศ รางวัลรองชนะเลิศอันดับ 1 รางวัลรองชนะเลิศอันดับ 2 และรางวัลชมเชย ผู้ชนะจะได้รับเงินรางวัล โล่รางวัลและวุฒิบัตร ทั้งนี้ นักเรียน นักศึกษา เยาวชนและประชาชนที่สนใจสมัครเข้าร่วมโครงการฯ ตั้งแต่บัดนี้จนถึงวันที่ 22 กรกฎาคม 2564 สามารถดูรายละเอียดได้ที่เฟสบุ๊ค กลุ่มประชาสัมพันธ์ สํานักงานปลัดกระทรวงวัฒนธรรม
นายอิทธิพล กล่าวด้วยว่าโครงการอบรมนี้มีเป้าหมายเพื่อส่งเสริมและพัฒนาศักยภาพของนักเรียน นักศึกษา เยาวชนและประชาชนในการเขียนบทละครโทรทัศน์ประเภทเรื่องสั้นชุด หรือ ซีรีส์ เพื่อก้าวสู่ความเป็นมืออาชีพ และสนับสนุนการเผยแพร่ข้อมูลและถ่ายทอดเรื่องเล่าเชิงสร้างสรรค์ให้เป็นสื่อสําคัญในการบ่มเพาะความคิดและพฤติกรรมของเยาวชนให้มีลักษณะสร้างสรรค์รู้เท่าทันต่อการเลือกรับปรับใช้ในการดําเนินชีวิตในโลกยุคปัจจุบัน รวมถึงผลักดันให้เยาวชนได้รับความรู้ในเรื่องการคิดอย่างเป็นระบบ มีตรรกะในเชิงความคิดสร้างสรรค์ที่เพิ่มขึ้น
รัฐบาลไทย-ข่าวทำเนียบรัฐบาล-AOT จัดการประชุม Analyst Meeting
วันอังคารที่ 9 พฤศจิกายน 2564
AOT จัดการประชุม Analyst Meeting
ในรูปแบบออนไลน์ผ่านทางโปรแกรม Webex ภายใต้หัวข้อ “ทิศทางในอนาคตของ AOT หลังการเปิดน่านฟ้า”
นายนิตินัย ศิริสมรรถการ กรรมการผู้อํานวยการใหญ่ บริษัท ท่าอากาศยานไทย จํากัด (มหาชน) (AOT)เป็นประธานในการประชุม Analyst Meeting ในรูปแบบออนไลน์ผ่านทางโปรแกรม Webex ภายใต้หัวข้อ“ทิศทางในอนาคตของ AOT หลังการเปิดน่านฟ้า” เพื่อชี้แจงและตอบข้อซักถามจากนักวิเคราะห์หลักทรัพย์และผู้จัดการกองทุนเกี่ยวกับแนวทางการดําเนินงานในอนาคตของ AOT ภายหลังการเปิดน่านฟ้า โดยมีนายเจนวิทย์มุสิกรัตน์ รองกรรมการผู้อํานวยการใหญ่ (สายงานบัญชีและการเงิน) พร้อมด้วย นางอัญชลี ประมวลเจริญกิจผู้ช่วยกรรมการผู้อํานวยการใหญ่ (สายงานบัญชีและการเงิน 1) นางสาวพัชรวลัย ตันประวัติ ผู้ช่วยกรรมการผู้อํานวยการใหญ่ (สายงานบัญชีและการเงิน 2) และพนักงานฝ่ายนักลงทุนสัมพันธ์ AOT ร่วมสนับสนุนข้อมูลเมื่อวันที่ 8 พฤศจิกายน 2564 ณ อาคารสํานักงานใหญ่ AOT
ทั้งนี้ ประเด็นคําถามที่นักวิเคราะห์หลักทรัพย์ให้ความสนใจ ได้แก่ จํานวนนักท่องเที่ยวต่างชาติภายหลังการเปิดประเทศ มาตรการให้ความช่วยเหลือแก่ผู้ประกอบการ รวมถึงแนวทางในการปรับลดค่าใช้จ่ายของ AOT ภายใต้สถานการณ์การแพร่ระบาดของโรคติดเชื้อไวรัส COVID-19 และความคืบหน้าของโครงการที่ไม่เกี่ยวกับกิจการการบิน เช่น Digital Platform, Airport City เป็นต้น
รัฐบาลไทย-ข่าวทำเนียบรัฐบาล-ชาวสวนยางเฮ! รัฐบาลจ่ายเงิน “โครงการประกันรายได้ชาวสวนยาง เฟส 3” ล็อตแรกแล้วกว่า 1.4 พันล้านบาท
วันอาทิตย์ที่ 12 ธันวาคม 2564
ชาวสวนยางเฮ! รัฐบาลจ่ายเงิน “โครงการประกันรายได้ชาวสวนยาง เฟส 3” ล็อตแรกแล้วกว่า 1.4 พันล้านบาท
.....
วันนี้ การยางแห่งประเทศไทย ได้เริ่มจ่ายเงินโครงการประกันรายได้เกษตรกรชาวสวนยาง ระยะที่ 3 ล็อตแรกแล้ว กว่า 1.4 พันล้านบาท (งวดเดือน ต.ค. - พ.ย. 64) ตามมติ ครม. เมื่อวันที่ 30 พ.ย. 64 ที่เห็นชอบให้ดําเนินการโครงการดังกล่าว
.
โดยมีวงเงินรวม 10,065 ล้านบาท เพื่อจ่ายส่วนต่างประกันรายได้ยาง 3 ชนิด คือ ยางแผ่นดิบคุณภาพดี ราคา 60 บาท/กิโลกรัม น้ํายางสด (DRC 100%) ราคา 57 บาท/กิโลกรัม และยางก้อนถ้วย (DRC 50%) ราคา 23 บาท/กิโลกรัม ระยะเวลาดําเนินการ 6 เดือน ตั้งแต่เดือน ต.ค. 64 - มี.ค. 65 รายละไม่เกิน 25 ไร่
.
หลังจากนี้ ธ.ก.ส. จะโอนเงินเข้าบัญชีออมทรัพย์ของเกษตรกรชาวสวนยาง เดือนละ 1 ครั้ง จนครบตามระยะเวลากําหนด ซึ่งเกษตรกรชาวสวนยางสามารถตรวจสอบสิทธิการเข้าร่วมโครงการฯ ได้ที่http://www.raot.co.th/gir/index/
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย " นายกฯ" สั่งดูแลค่าครองชีพประชาชน แก้ปัญหาลดความเหลื่อมล้ำ คลังรับไม้ เตรียมเปิดลงทะเบียน "บัตรสวัสดิการแห่งรัฐ" รอบใหม่ มอบเป็นของขวัญปีใหม่ คาดว่ามีผู้ได้รับสิทธิ์ประมาณ 15 ล้านคน
วันอาทิตย์ที่ 21 พฤศจิกายน 2564
โฆษกรัฐบาลเผย " นายกฯ" สั่งดูแลค่าครองชีพประชาชน แก้ปัญหาลดความเหลื่อมล้ํา คลังรับไม้ เตรียมเปิดลงทะเบียน "บัตรสวัสดิการแห่งรัฐ" รอบใหม่ มอบเป็นของขวัญปีใหม่ คาดว่ามีผู้ได้รับสิทธิ์ประมาณ 15 ล้านคน
โฆษกรัฐบาลเผย " นายกฯ" สั่งดูแลค่าครองชีพประชาชน แก้ปัญหาลดความเหลื่อมล้ํา คลังรับไม้ เตรียมเปิดลงทะเบียน "บัตรสวัสดิการแห่งรัฐ" รอบใหม่ มอบเป็นของขวัญปีใหม่ คาดว่ามีผู้ได้รับสิทธิ์ประมาณ 15 ล้านคน
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ติดตามสถานการณ์ประจําวัน เพื่อควบคุมราคาสินค้าและสั่งการแก้ปัญหาอย่างใกล้ชิด มีนโยบายในการแก้ปัญหาความเหลื่อมล้ําในทุกมิติ โดยในส่วนของผู้มีรายได้น้อย ได้สั่งการให้กระทรวงการคลังทบทวนโครงการบัตรสวัสดิการแห่งรัฐ ช่วยเหลือประชาชนทุกกลุ่มที่ได้รับความเดือดร้อนให้ทั่วถึง ความคืบหน้าที่ประชุมคณะกรรมการประชารัฐสวัสดิการเพื่อเศรษฐกิจฐานรากและสังคมมีมติเห็นชอบให้ใช้บัตรประจําตัวประชาชนแบบสมาร์ทการ์ด แทนบัตรสวัสดิการแห่งรัฐ เพื่ออํานวยความสะดวกประชาชนในการใช้จ่าย โดยจะมีการเปิดลงทะเบียนบัตรสวัสดิการแห่งรัฐรอบใหม่ โดยวางแผนตั้งจุดรับลงทะเบียน เนื่องจากกลุ่มผู้มีรายได้น้อยอาจไม่มีโทรศัพท์สมาร์ทโฟน และเพื่อคัดกรองบุคคลที่สมควรได้รับสวัสดิการจากรัฐเพิ่มเติมอย่างแท้จริง ซึ่งผู้ที่ถือบัตรคนจนในปัจจุบันจะต้องมาลงทะเบียนใหม่ ในครั้งนี้ด้วย
โฆษกประจําสํานักนายกรัฐมนตรี กล่าวเพิ่มเติมว่า นอกจากนี้ กระทรวงการคลังได้เตรียมจ้างนักศึกษาที่จบใหม่ประมาณ 10,000 คน เพื่อประจําจุดลงทะเบียน ทําหน้าที่ในการอํานวยความสะดวก และช่วยเหลือผู้มาลงทะเบียน รวมทั้งการคีย์ข้อมูลเข้าสู่ระบบคอมพิวเตอร์ เป็นต้น โดยคาดว่าจะมีผู้ได้รับสิทธิ์ประมาณ 15 ล้านคน ซึ่งเป็นเปิดการลงทะเบียนรับทั้งคนใหม่ และให้คนเก่าลงทะเบียนเพื่อทบทวนสิทธิ์ จากปัจจุบันที่มีผู้ถือบัตรสวัสดิการอยู่ประมาณ 13.6 ล้านคน ทั้งนี้ ในส่วนของการเปิดลงทะเบียนรอบใหม่จะมีการเพิ่มหลักเกณฑ์ในการคัดกรอง เช่น เพิ่มหลักเกณฑ์รายได้ครัวเรือนโดยนํารายได้ของครอบครัวไม่เกิน 200,000 บาท มาคํานวณด้วย นอกจากนี้จะมีเกณฑ์ทรัพย์สินมาใช้พิจารณาอีกด้วย โดยสํานักงานเศรษฐกิจการคลังอยู่ระหว่างพิจารณาหลักเกณฑ์การลงทะเบียนให้รอบคอบก่อนเสนอให้ ครม.พิจารณา เพื่อเปิดลงทะเบียนใหม่อีกครั้ง โดยรัฐบาลมีความตั้งใจอยากให้เสร็จภายในปีนี้เพื่อเป็นของขวัญปีใหม่ให้กับประชาชน
“นายกรัฐมนตรี พยายามแก้ปัญหาความเดือดร้อนของประชาชนทุกกลุ่มมาโดยตลอด ทั้งโครงการคนละครึ่ง และร้านอาหารธงฟ้าราคาประหยัด ที่จะสามารถช่วยลดค่าครองชีพให้กับประชาชนในการซื้อของอุปโภคบริโภคในราคาที่ถูกลง และยังได้วางแผนการลงทะเบียนบัตรสวัสดิการแห่งรัฐรอบใหม่ เพื่อช่วยเหลือประชาชนที่เดือดร้อนให้ทั่วถึง สั่งการให้หน่วยงานที่เกี่ยวข้องพิจารณาทุกอย่างให้รอบคอบรัดกุม และต้องชัดเจน เพื่อไม่ให้เกิดความเหลื่อมล้ํา” โฆษกประจําสํานักนายกรัฐมนตรี กล่าว
.......................
รัฐบาลไทย-ข่าวทำเนียบรัฐบาล-สธ.เตรียมขยายคลินิกเอกชนจัดซื้อ “ยาโมลนูพิราเวียร์” ดูแลผู้ป่วยโควิดตามข้อบ่งชี้ ช่วยเพิ่มการเข้าถึงยา
วันจันทร์ที่ 18 กรกฎาคม 2565
สธ.เตรียมขยายคลินิกเอกชนจัดซื้อ “ยาโมลนูพิราเวียร์” ดูแลผู้ป่วยโควิดตามข้อบ่งชี้ ช่วยเพิ่มการเข้าถึงยา
กระทรวงสาธารณสุข เตรียมขยายให้คลินิกเอกชนจัดซื้อยาโมลนูพิราเวียร์ดูแลผู้ป่วยโควิด 19 เองได้เหมือนโรงพยาบาลเอกชน เพื่อเพิ่มการเข้าถึงยา โดยอนาคตอาจขยายให้ร้านขายยาจ่ายยาได้ด้วย แต่ต้องทําโดยผู้ประกอบวิชาชีพและตามข้อบ่งชี้ของกรมการแพทย์
วันนี้ (18 กรกฎาคม 2565) นพ.เกียรติภูมิ วงศ์รจิต ปลัดกระทรวงสาธารณสุข กล่าวถึงการเข้าถึงยารักษาโควิด 19 ว่า ผู้ติดเชื้อโควิด 19 ไม่จําเป็นต้องได้รับยาต้านไวรัสทุกราย โดยกรณีมีอาการเล็กน้อย สามารถใช้ยารักษาตามอาการ หรือใช้ฟ้าทะลายโจรได้ ส่วนกรณีมีอาการที่ต้องได้รับยาต้านไวรัส ทั้งยาฟาวิพิราเวียร์ โมลนูพิราเวียร์ เรมเดซิเวียร์ แพกซ์โลวิด รวมถึงแอนติบอดี LAAB ที่จะเข้ามาในสัปดาห์หน้า จะขึ้นกับดุลยพินิจของแพทย์ตามแนวทางและข้อบ่งชี้ของกรมการแพทย์ ซึ่งยาเหล่านี้ต้องสั่งใช้โดยผู้ประกอบวิชาชีพเวชกรรมเท่านั้น การหาซื้อยารับประทานเองอาจได้รับยาปลอมและเป็นอันตรายได้
ทั้งนี้ กระทรวงสาธารณสุขตั้งเป้าหมายให้โรคโควิด 19 เป็นโรคประจําถิ่นที่ผู้ติดเชื้อสามารถดูแลตนเองได้ ซึ่งกรณียาโมลนูพิราเวียร์ เป็นยาที่แพทย์สั่งจ่ายให้ผู้ป่วยนํากลับไปรับประทานที่บ้านได้ โดยโรงพยาบาลเอกชนได้รับการสนับสนุนยาโมลนูพิราเวียร์จากกระทรวงสาธารณสุขสําหรับดูแลผู้ป่วยโควิด 19 โดยไม่เสียค่าใช้จ่าย และสามารถจัดซื้อยาโมลนูพิราเวียร์มาให้บริการผู้ป่วยโควิด 19 เองเพิ่มเติมได้ ดังนั้น เพื่อเพิ่มการเข้าถึงยาโมลนูพิราเวีย์มากขึ้น ที่ประชุมศูนย์ปฏิบัติการฉุกเฉินด้านการแพทย์และสาธารณสุข กรณีโรคโควิด 19 (EOC) จึงเตรียมการให้คลินิกเอกชนสามารถจัดซื้อยาโมลนูพิราเวียร์มาใช้ดูแลผู้ป่วยโควิดได้ด้วยเช่นกัน
“ที่ประชุมได้มอบหมายให้ นพ.ธงชัย กีรติหัตถยากร รองปลัดกระทรวงสาธารณสุข และ นพ.ธเรศ กรัษนัยรวิวงค์ อธิบดีกรมสนับสนุนบริการสุขภาพจัดทําแผนดําเนินการและกรอบระยะเวลาในเรื่องนี้ของโรงพยาบาลและคลินิกเอกชน โดยให้องค์การเภสัชกรรมร่วมจัดหายาเพิ่มเติม ซึ่งในอนาคตอาจขยายให้ร้านขายยาสามารถจ่ายยาโมลนูพิราเวียร์ได้ด้วย แต่ยังต้องเป็นไปตามหลักเกณฑ์ของกรมการแพทย์ คือ เป็นผู้ป่วยอาการสีเหลืองขึ้นไป สําหรับยาโมลนูพิราเวียร์ขณะนี้มีบริษัทที่ขึ้นทะเบียนกับ อย.แล้ว 3 บริษัท” นพ.เกียรติภูมิกล่าว
**********************************18 กรกฎาคม 2565
รัฐบาลไทย-ข่าวทำเนียบรัฐบาล-สปสช. เปิดแผนกระจาย ATK ฟรี 8.5 ล้านชุด เน้นพื้นที่สีแดง - ชุมชนแออัด ยึดหลัก “แจก - เจอ - จ่าย - จบ”
วันพุธที่ 1 กันยายน 2564
สปสช. เปิดแผนกระจาย ATK ฟรี 8.5 ล้านชุด เน้นพื้นที่สีแดง - ชุมชนแออัด ยึดหลัก “แจก - เจอ - จ่าย - จบ”
....
สํานักงานหลักประกันสุขภาพแห่งชาติ (สปสช.) เตรียมกระจายชุดตรวจโควิดด้วยตนเอง (ATK) ที่รัฐบาลสั่งซื้อ จํานวน 8.5 ล้านชุด ให้กับประชาชน 2 ชุด/คน โดยเว้นระยะตรวจห่างกัน 5 วัน ในพื้นที่สีแดง กลุ่มเสี่ยงในชุมชนแออัด รวมถึงกลุ่มเสี่ยงในพื้นที่อื่น ๆ ครอบคลุมประชาชนทุกสิทธิ
.
ใน กทม. จะกระจายสู่ 2,000 ชุมชน ผ่านสํานักอนามัย ทีมแพทย์อาสา ผู้นําชุมชน ฯลฯ ส่วนในพื้นที่อื่นจะกระจายผ่านหน่วยบริการ ร้านยา คลินิกที่ร่วมโครงการ รวมถึงการลงทะเบียนผ่านแอปฯ เป๋าตัง และหากตรวจพบเชื้อจะเข้าสู่ระบบการดูแลผู้ป่วยโควิดที่บ้านหรือชุมชน (HI/CI) ทันที ด้วยหลักการ “แจก - เจอ - จ่าย - จบ”
.
ขณะนี้ มีหน่วยบริการเอกชนที่สมัครเข้าร่วมแจกชุดตรวจ ATK แล้วกว่า 1,600 แห่ง โดยคาดว่าจะเริ่มดําเนินการได้ในช่วงต้นเดือน ก.ย. 64 เป็นต้นไป
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปรับระบบเตียงผู้ป่วยโควิด-19 ใน กทม.
วันพฤหัสบดีที่ 1 กรกฎาคม 2564
ปรับระบบเตียงผู้ป่วยโควิด-19 ใน กทม.
วันอาทิตย์ที่ 27 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 หรือ ศบค. ได้ชี้แจงถึงการแก้ไขปัญหาจํานวนเตียงรองรับผู้ติดเชื้อโควิด-19 ที่อาจมีไม่เพียงพอในพื้นที่ กทม. โดยพิจารณาว่าแม้ผู้ติดเชื้อใน กทม. ยังคงเพิ่มจํานวนมากขึ้น แต่ส่วนใหญ่เป็นผู้ป่วยสีเขียว คือมีอาการน้อย จะให้ย้ายไปสังเกตอาการต่อใน Hospitel เพื่อให้มีเตียงว่างมากขึ้น ส่วนผู้ที่มีอาการระดับสีเหลืองถึงสีแดง จะเพิ่มอุปกรณ์ทางการแพทย์โรงพยาบาลในพื้นที่ และหากบุคลากรของภาครัฐไม่เพียงพอ จะประสานให้บุคลากรทางการแพทย์ภาคเอกชนมาร่วมปฏิบัติงานด้วย เพื่อให้การดูแลรักษาผู้ป่วยเป็นไปอย่างมีประสิทธิภาพสูงสุด
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-มาแล้ว! ชุดตรวจภูมิ COVYD-19 Ab Test kit ฝีมือนักวิจัยไทย ใช้งานง่าย รวดเร็ว แม่นยำ ราคาถูก
วันพฤหัสบดีที่ 26 สิงหาคม 2564
มาแล้ว! ชุดตรวจภูมิ COVYD-19 Ab Test kit ฝีมือนักวิจัยไทย ใช้งานง่าย รวดเร็ว แม่นยํา ราคาถูก
....
ศูนย์ไบโอเทค สวทช. พัฒนาชุดตรวจภูมิคุ้มกันโควิด-19 สําเร็จรูป ชื่อ “COVYD-19 Ab Test kit (ELISA)” ใช้งานง่าย รวดเร็ว แม่นยํา ราคาถูก ให้หน่วยศึกษาวิจัยใช้ตรวจระดับภูมิคุ้มกันจากการติดเชื้อหรือหลังได้รับวัคซีน โดยอยู่ระหว่างขอประเมินจาก อย.
.
ชุดตรวจนี้อ่านค่าภูมิคุ้มกันในหน่วยมาตรฐานเดียวกับองค์การอนามัยโลก (WHO) โดยหากตรวจพบภูมิคุ้มกันไวรัสโควิด-19 จะแสดงสัญญาณสีออกมา ซึ่งจะต้องใช้เครื่องอ่านผลที่มีอยู่ในห้องปฏิบัติการและ รพ.ขนาดกลางทั่วไป
.
การตรวจภูมิคุ้มกันในระดับประชากร จะเป็นข้อมูลสําคัญในการวางแผนการบริหารวัคซีน บริหารบุคลากรด่านหน้า และกําหนดมาตรการด้านสาธารณสุขที่เหมาะสม
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐบาลขับเคลื่อน “แก้ปัญหาประมง” อย่างยั่งยืน ด้วยแผนปฏิบัติการระดับชาติเพื่อการอนุรักษ์ฯ พ.ศ. 2566 - 2570
วันอังคารที่ 15 กุมภาพันธ์ 2565
รัฐบาลขับเคลื่อน “แก้ปัญหาประมง” อย่างยั่งยืน ด้วยแผนปฏิบัติการระดับชาติเพื่อการอนุรักษ์ฯ พ.ศ. 2566 - 2570
.....
รัฐบาลไทยดําเนินการแก้ไขปัญหาการทําประมงที่ผิดกฎหมาย ขาดการรายงาน และไร้การควบคุม (IUU Fishing; Illegal Unreported and Unregulated Fishing) มาอย่างต่อเนื่อง ทําให้มีจํานวนเรือประมงลดลง และเครื่องมือประมงบางชนิดถูกยกเลิกห้ามทําการประมง ส่งผลให้ทรัพยากรสัตว์น้ํามีจํานวนมากขึ้น
.
ล่าสุด จากรายงานพบวาฬบรูด้าในพื้นที่อ่าวไทยตอนบน และปลาฉลามวาฬในพื้นที่แหล่งท่องเที่ยวทางทะเล ถือว่าสัตว์ทะเลเหล่านี้เป็น "ตัวชี้วัด" ความสมบูรณ์ของทรัพยากรสัตว์น้ําที่เป็นอาหาร
.
การแก้ปัญหาประมงที่ผิดกฎหมายของประเทศไทยที่ผ่านมานั้น ดําเนินการควบคู่กับกฎระเบียบว่าด้วยการนําเข้าสินค้าสัตว์น้ํา เพื่อคุ้มครองสัตว์ทะเลเลี้ยงลูกด้วยนมของประเทศสหรัฐอเมริกา (Marine Mammal Protection Act: MMPA) ซึ่งเริ่มใช้บังคับตั้งแต่วันที่ 1 ม.ค. 2560 โดยกําหนดช่วงระยะเวลาเปลี่ยนผ่าน หรือช่วงเวลาผ่อนผัน 5 ปี (พ.ศ. 2560 - 2564)
.
หากประเทศที่ส่งออกสัตว์น้ําหรือผลิตภัณฑ์สัตว์น้ําไปยังสหรัฐอเมริกา ไม่ดําเนินการจัดส่งข้อมูลตามที่ประเทศสหรัฐอเมริการ้องขอ หรือไม่ผ่าน หลังจากระยะเวลาผ่อนผัน 5 ปี นับแต่กฎระเบียบ MMPA ประกาศใช้บังคับประเทศดังกล่าวจะไม่สามารถส่งสัตว์น้ําหรือผลิตภัณฑ์สัตว์น้ําไปยังสหรัฐอเมริกาได้ โดยจะมีผลในวันที่ 1 ม.ค. 2566 (ขยายเวลาการบังคับใช้กฎระเบียบ MMPA จากเดิมวันที่ 1 ม.ค. 2565 เป็น 1 ม.ค. 2566)
.
ดังนั้น คณะกรรมการนโยบายประมงแห่งชาติ จึงได้จัดทําแผนปฏิบัติการระดับชาติเพื่อการอนุรักษ์และบริหารจัดการสัตว์ทะเลเลี้ยงลูกด้วยนม พ.ศ. 2566 - 2570
.
แผนปฏิบัติการดังกล่าวมีข้อมูลที่จําเป็น ทั้งด้านชีววิทยา การประมง กฎหมาย มาตรการต่าง ๆ ประกอบด้วย 5 กลยุทธ์ 19 แผนงาน ซึ่งจะช่วยลดการบาดเจ็บและการตายของสัตว์ทะเลเลี้ยงลูกด้วยนมที่มาจากเครื่องมือประมงได้
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-วธ. รุก ขับเคลื่อน 9 MOU ให้เกิดผลสำเร็จ พร้อมแนะ กระตุ้น-ติดตาม-ประสานงานไปสู่ การเกิดผลสัมฤทธิ์อย่างแท้จริง
วันศุกร์ที่ 24 มิถุนายน 2565
วธ. รุก ขับเคลื่อน 9 MOU ให้เกิดผลสําเร็จ พร้อมแนะ กระตุ้น-ติดตาม-ประสานงานไปสู่ การเกิดผลสัมฤทธิ์อย่างแท้จริง
วธ. รุก ขับเคลื่อน 9 MOU ให้เกิดผลสําเร็จ พร้อมแนะ กระตุ้น-ติดตาม-ประสานงานไปสู่ การเกิดผลสัมฤทธิ์อย่างแท้จริง
วธ. รุก ขับเคลื่อน 9 MOU ให้เกิดผลสําเร็จ พร้อมแนะ กระตุ้น-ติดตาม-ประสานงานไปสู่ การเกิดผลสัมฤทธิ์อย่างแท้จริง
เมื่อเร็ว ๆ นี้ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมคณะทํางานขับเคลื่อนการดําเนินงานภายใต้ข้อตกลงความร่วมมือ (MOU) ระหว่างกระทรวงวัฒนธรรม (วธ.) กับหน่วยงานต่าง ๆ โดยมีนางสาวเพชรรัตน์ สายทอง ผู้ช่วยปลัดกระทรวงวัฒนธรรม และคณะทํางาน ร่วมประชุม
ปลัด วธ. กล่าวว่า การทําบันทึกข้อตกลงระหว่างวธ.กับหน่วยงานต่าง ๆ ถือเป็นโอกาสในการสร้างความร่วมมือทางวิชาการ งานวิจัย ส่งเสริมและขับเคลื่อนโครงการหรือกิจกรรม ภายใต้กรอบการพัฒนา ด้านต่าง ๆ ตามวัตถุประสงค์ของบันทึกข้อตกลงนั้นให้เกิดผลสัมฤทธิ์และประโยชน์ร่วมกันอย่าง มีประสิทธิภาพ ทั้งนี้ บันทึกข้อตกลงที่อยู่ระหว่างดําเนินงานขับเคลื่อน มีจํานวนทั้งหมด 9 บันทึกข้อตกลง ประกอบด้วย 1) บันทึกข้อตกลงว่าด้วยความร่วมมือ “ส่งเสริมและคุ้มครองวิถีชีวิตวัฒนธรรมกลุ่มชาติพันธุ์” 2) บันทึกข้อตกลงความร่วมมือโครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน 3) บันทึกข้อตกลงความร่วมมือ ในการกํากับดูแลการนําเสนอเนื้อหารายการบนหลักสิทธิพื้นฐานของเด็กและเยาวชน สตรี คนพิการ ผู้สูงอายุ ผู้ด้อยโอกาส และผู้มีความหลากหลายทางเพศในกิจการกระจายเสียงและกิจการโทรทัศน์ 4) บันทึกข้อตกลงความร่วมมือการดําเนินงานป้องกันและแก้ไขปัญหาความรุนแรงต่อเด็ก สตรี และบุคคล ในครอบครัว 5) บันทึกความเข้าใจความร่วมมือด้านการส่งเสริมและพัฒนาทักษะ Digital resilience อย่างรอบด้านสําหรับเยาวชนไทย 6) บันทึกข้อตกลงความร่วมมือโครงการส่งเสริมโอกาส ความเสมอภาคและความเท่าเทียมทางการศึกษา “พาน้องกลับมาเรียน” 7) บันทึกข้อตกลงความร่วมมือการขับเคลื่อนการพัฒนาด้านสังคมศาสตร์ มนุษยศาสตร์ และศิลปกรรมศาสตร์ของประเทศ 8) บันทึกข้อตกลงความร่วมมือ สนับสนุนข้อมูลเพื่อจัดทําระบบสารสนเทศเพื่อการท่องเที่ยว 9) บันทึกความเข้าใจระหว่างกระทรวงวัฒนธรรมและหน่วยงานภาคีว่าด้วยความร่วมมือในการส่งเสริมทางการตลาดผลิตภัณฑ์วัฒนธรรมชุมชนไทย (CCPOT)
ปลัด วธ. แนะคณะทํางาน ให้ขับเคลื่อน วธ. เป็นตัวกลางในการกระตุ้น ติดตาม และประสานงานหน่วยงานที่ร่วมทํา MOU โดยใช้โมเดลการเป็นหน่วยงานดําเนินงานเชิงรุก วางแผนนโยบายและทํางาน ด้านวิชาการ เพื่อให้การทํางานเกิดผลสําเร็จอย่างสูงสุด นอกจากนี้ยังสามารถนําข้อมูลที่เป็นประโยชน์ในระหว่างการดําเนินงาน MOU ไปพัฒนาและต่อยอดการทํา MOU ร่วมกับหน่วยงานอื่น ๆ ให้เกิดประโยชน์ที่แตกต่างออกไป รวมถึงทําสรุปรายงานผลการขับเคลื่อนบันทึกความร่วมมือประจําปีงบประมาณ เพื่อแสดงให้เห็นว่า วธ. มีความเข้มแข็งในการเป็นหน่วยงานการดําเนินงานเชิงรุก มีนโยบายที่แข็งแรง จนนําไปสู่ การเกิด ผลสัมฤทธิ์อย่างแท้จริง
รัฐบาลไทย-ข่าวทำเนียบรัฐบาล-กสร. ห่วงความปลอดภัยของลูกจ้าง นายจ้าง เหตุอัคคีภัย แนะเพิ่มความระมัดระวังจุดเสี่ยงป้องกันก่อนเกิดเหตุ
วันอังคารที่ 1 มีนาคม 2565
กสร. ห่วงความปลอดภัยของลูกจ้าง นายจ้าง เหตุอัคคีภัย แนะเพิ่มความระมัดระวังจุดเสี่ยงป้องกันก่อนเกิดเหตุ
กรมสวัสดิการและคุ้มครองแรงงาน ห่วงความปลอดภัยนายจ้าง ลูกจ้าง และสถานประกอบกิจการ เพื่อป้องกันความสูญเสีย จึงขอให้สถานประกอบกิจการรณรงค์ให้ความรู้ในการป้องกันอัคคีภัย และปฏิบัติตามกฎหมายป้องกันอัคคีภัยอย่างเคร่งครัด แนะเพิ่มความระมัดระวังจุดเสี่ยง
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)เปิดเผยว่านายสุชาติ ชมกลิ่น รัฐมนตรีว่าการกระทรวงแรงงานมีความห่วงใยในความปลอดภัยของลูกจ้าง นายจ้าง และสถานประกอบกิจการ เนื่องจากปัจจุบันได้เกิดอัคคีภัยในสถานประกอบกิจการขึ้นบ่อยครั้ง ก่อให้เกิดความสูญเสียทางทรัพย์สิน
แก่สถานประกอบกิจการ และอาจเป็นสาเหตุให้ลูกจ้างได้รับอันตรายต่อชีวิต และร่างกาย กรมสวัสดิการและคุ้มครองแรงงานจึงขอความร่วมมือสถานประกอบกิจการรณรงค์ให้ความรู้ในการป้องกันอัคคีภัย ปฏิบัติตามกฎกระทรวงกําหนดมาตรฐานในการบริหารจัดการ และดําเนินการด้านความปลอดภัย อาชีวอนามัยและสภาพแวดล้อมในการทํางานเกี่ยวกับการป้องกันและระงับอัคคีภัย พ.ศ. 2555 และขอให้เพิ่มความเข้มงวดในการตรวจตรา เช่น จุดเสี่ยงต่อการเกิดอัคคีภัย การใช้และจัดเก็บวัตถุไวไฟ เชื้อเพลิง ของเสียที่ติดไฟง่ายและแหล่งความร้อนต่างๆ รวมทั้งขอให้มีการตรวจสอบระบบและอุปกรณ์ดับเพลิงให้อยู่ในสภาพพร้อมใช้งานตลอดเวลา
อธิบดี กสร.กล่าวต่อไปว่า การเกิดอัคคีภัยเป็นสาเหตุทําให้เกิดความสูญเสียทางทรัพย์สินแก่สถานประกอบกิจการและเป็นเหตุให้ลูกจ้างได้รับอันตราย ดังนั้น นายจ้างและลูกจ้างในสถานประกอบกิจการต้องร่วมมือกันดําเนินการเพื่อป้องกันมิให้เกิดอัคคีภัยในสถานประกอบกิจการ รวมถึงต้องดูแลความปลอดภัยในกรณีที่ให้บุคคลอื่นเข้ามาทํางานในพื้นที่ เช่น ผู้รับเหมาหรือผู้มาใช้บริการ เป็นต้น
รัฐบาลไทย-ข่าวทำเนียบรัฐบาล-คณะกรรมการผู้แทนพิเศษของรัฐบาลร่วมประชุมหารือขับเคลื่อนงานแก้ปัญหาจังหวัดชายแดนภาคใต้เน้นตอบสนองความต้องการพี่น้องประชาชนในพื้นที่จังหวัดชายแดนภาคใต้ให้มีความมั่นคง
วันศุกร์ที่ 28 มกราคม 2565
คณะกรรมการผู้แทนพิเศษของรัฐบาลร่วมประชุมหารือขับเคลื่อนงานแก้ปัญหาจังหวัดชายแดนภาคใต้เน้นตอบสนองความต้องการพี่น้องประชาชนในพื้นที่จังหวัดชายแดนภาคใต้ให้มีความมั่นคง
พล.อ.ชัยชาญ ช้างมงคล รมช.กห./ประธานคณะกรรมการผู้แทนพิเศษของรัฐบาล (ปธ.คผบ.จชต.) และกรรมการผู้แทนพิเศษของรัฐบาล 6 ท่าน ที่รับผิดชอบงานด้านความมั่นคง, ด้านเศรษฐกิจ, ด้านต่างประเทศ, ด้านสังคมพหุวัฒนธรรม ด้านการศึกษา และด้านประสานการมีส่วนร่วม
ได้เดินทางไปประชุมคณะกรรมการฯ ครั้งที่ 1/2565 ภายหลังมีการแต่งตั้งตามมติ ครม. ณ สํานักงานคณะกรรมการขับเคลื่อนการแก้ไขปัญหาจังหวัดภาคใต้ ส่วนหน้า อ.หนองจิก จ.ปัตตานี โดยมีผู้ว่าราชการจังหวัดและหัวหน้าส่วนราชการในพื้นที่จังหวัดชายแดนภาคใต้ เข้าร่วมประชุม เพื่อประสานการทํางานร่วมกันในการขับเคลื่อนงานการแก้ไขปัญหาต่างๆ ตามแผนงาน/โครงการ ที่หน่วยงานได้รับงบประมาณ รวมทั้งการรับฟังปัญหา ข้อขัดข้อง และให้ข้อเสนอแนะที่เป็นประโยชน์ในการปรับปรุงการดําเนินการและการบริหารจัดการให้เกิดเอกภาพ มีความคล่องตัวและตอบสนองความต้องการของพี่น้องประชาชนในพื้นที่จังหวัดชายแดนภาคใต้อย่างต่อเนื่อง ในอันที่จะมุ่งไปสู่การดําเนินงานตามเป้าหมายที่หน่วยงานได้กําหนดไว้ ซึ่งจะส่งผลให้ประชาชนในพื้นที่มีความมั่นคงปลอดภัยในชีวิตและทรัพย์สิน สามารถดํารงชีวิตอยู่ด้วยความสงบสุขอย่างยั่งยืน ตลอดไป
#กระทรวงกลาโหม
#สํานักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สํานักงานตํารวจแห่งชาติ
รัฐบาลไทย-ข่าวทำเนียบรัฐบาล-รมว.พม. เปิดเสวนา "เหลียวหลัง แลหน้า การป้องกันและแก้ไขปัญหาการค้ามนุษย์ของประเทศไทย" ปิดจุดอ่อน ย้ำจุดแข็ง เดินหน้าถอนรากถอนโคน
วันพุธที่ 1 มิถุนายน 2565
รมว.พม. เปิดเสวนา "เหลียวหลัง แลหน้า การป้องกันและแก้ไขปัญหาการค้ามนุษย์ของประเทศไทย" ปิดจุดอ่อน ย้ําจุดแข็ง เดินหน้าถอนรากถอนโคน
รมว.พม. เปิดเสวนา "เหลียวหลัง แลหน้า การป้องกันและแก้ไขปัญหาการค้ามนุษย์ของประเทศไทย" ปิดจุดอ่อน ย้ําจุดแข็ง เดินหน้าถอนรากถอนโคน
วันนี้ (1 มิ.ย. 65) เวลา 10.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เปิดงานเสวนาวิชาการนําเสนอผลการดําเนินงานป้องกันและแก้ไขปัญหาการค้ามนุษย์ของประเทศไทย หัวข้อ "เหลียวหลัง แลหน้า การป้องกันและแก้ไขปัญหาการค้ามนุษย์ของประเทศไทย" โดยมีนางพัชรีอาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) กล่าวรายงาน ณ ห้องประชุมปกรณ์ อังศุสิงห์ ชั้น 2 กรมพัฒนาสังคมและสวัสดิการ กระทรวง พม. สะพานขาว กรุงเทพฯ และผ่านสื่ออิเล็กทรอนิกส์ ทั้งนี้ มีผู้ร่วมเสวนา ประกอบด้วย 1) นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ นําเสนอผลการดําเนินงานด้านคุ้มครองช่วยเหลือ 2) นายวรรณรัตน์ ศรีสุขใส รองปลัดกระทรวงแรงงาน นําเสนอผลการดําเนินงานด้านป้องกัน 3) พันตํารวจเอก ณรงค์ เทศวิบูลย์ รองผู้บังคับการ กองบังคับการปราบปรามการค้ามนุษย์ กองบัญชาการตํารวจสอบสวนกลาง นําเสนอผลการดําเนินงานด้านดําเนินคดี และ 4) ดร.รัชดา ไชยคุปต์ ผู้แทนไทยด้านสิทธิสตรีในคณะกรรมาธิการอาเซียนว่าด้วยการส่งเสริมและคุ้มครองสิทธิสตรีและสิทธิเด็ก นําเสนอมุมมองอาเซียนกับการแก้ไขปัญหาการค้ามนุษย์ รวมทั้ง ดร.อภิรดี เทียนทอง ผู้จัดการโครงการอาเซียน - ออสเตรเลีย เพื่อต่อต้านการค้ามนุษย์ประจําประเทศไทย เป็นผู้ดําเนินการเสวนา
นายจุติกล่าวว่า การเสวนาในวันนี้ จะเป็นการทบทวนบทบาทของกระทรวง พม. ร่วมกับหุ้นส่วนของเราทุกคนในกระบวนการยุติธรรม กระบวนการป้องกันและปราบปรามการค้ามนุษย์ ตั้งแต่ระดับท้องถิ่น กระทรวงมหาดไทย กระทรวงแรงงาน สํานักงานตํารวจแห่งชาติ ศาล อัยการ และกระทรวงที่เกี่ยวข้อง รวมถึงกระทรวงการต่างประเทศ ทั้งนี้ เราต้องการชี้ให้เห็นว่า จริงๆ แล้ว ประเทศไทยเดินหน้าทํางานมามากสําหรับการป้องกันและปราบปรามการค้ามนุษย์ โดยเฉพาะอย่างยิ่งในช่วง 2ปีที่ผ่านมา ทุกองค์กรได้ทุ่มเทการทํางานอย่างไม่รู้จักเหน็ดเหนื่อย เพื่อให้ประเทศไทยนั้น หมดไปจากปัญหาการค้ามนุษย์ ประการต่อมา เมื่อทบทวนตัวเองแล้ว ต้องมีการประเมินว่าสิ่งที่กระทรวง พม. และทุกกระทรวง ดําเนินการมีมาตรฐานสากลไม่ได้ยิ่งหย่อนไปกว่าประเทศอื่น ทั้งในเรื่องการใช้แรงงานประมง แรงงานเด็ก และวันนี้มีเรื่องการอพยพ การแข่งขันทางการค้า ธุรกิจประมง ซึ่งมีมูลค่าสูง ดังนั้น อาจมีผู้ไม่ประสงค์ดีใช้เรื่องค้ามนุษย์มาเป็นเครื่องมือการต่อรอง การเจรจาระหว่างประเทศ ดังนั้นเราจึงจําเป็นต้องทํางานนี้เพื่อปกป้องประเทศไทย เพื่อดําเนินการป้องกันและปราบปรามการค้ามนุษย์อย่างถอนรากถอนโคน และเราต้องไม่ปฏิเสธความจริงว่า ค่านิยม รสนิยม วิถีปฏิบัติทุกขั้นตอนต้องปรับปรุง เพื่อกําจัดและตัดตอนการค้ามนุษย์อย่างถอนรากถอนโคน
นายจุติกล่าวเพิ่มเติมว่า วันนี้ หวังว่าการเสวนาจะรวบรวมความก้าวหน้า วิธีปฏิบัติ แผนงานที่ผ่านมาในอดีต และทบทวนจุดแข็ง จุดอ่อน เพื่อปิดจุดอ่อน สร้างความเข้มแข็งบนจุดแข็งของประเทศไทย และหวังอีกว่าผลการเสวนาวันนี้ จะช่วยทําให้เราเดินหน้าไปสู่เป้าหมายที่เราต้องการ คือ การป้องกันและปราบปรามการค้ามนุษย์อย่างถอนรากถอนโคน และไม่ให้ประเทศไทยเป็นเหยื่อของการถูกกล่าวหาจากการค้ามนุษย์อีกต่อไป
รัฐบาลไทย-ข่าวทำเนียบรัฐบาล-อุตสาหกรรมไทยภายใต้บริบทชีวิตวิถีใหม่ (New Normal)
วันอังคารที่ 31 สิงหาคม 2564
อุตสาหกรรมไทยภายใต้บริบทชีวิตวิถีใหม่ (New Normal)
วิถีชีวิตและพฤติกรรมของคนในสังคมเปลี่ยนแปลงไปจากภาวะปกติ (Normal) ก่อให้เกิดความไม่ปกติ (Abnormal) โดยความไม่ปกติดังกล่าวเมื่อผ่านไประยะหนึ่ง จะกลายเป็นวิถีปกติของคนในสังคม สุดท้ายกลายเป็นปกติใหม่ (New Normal) ในที่สุด
"อุตสาหกรรมไทยภายใต้บริบทชีวิตวิถีใหม่" (New Normal)
จากสถานการณ์โควิด-19 ที่แพร่ระบาดไปทั่วทุกมุมของโลก หลายประเทศรวมถึงไทยจึงได้กําหนดมาตรการการเว้นระยะห่างทางสังคมเป็นหลัก ทําให้วิถีชีวิตและพฤติกรรมของคนในสังคมเปลี่ยนแปลงไปจากภาวะปกติ (Normal) ก่อให้เกิดความไม่ปกติ (Abnormal) โดยความไม่ปกติดังกล่าว เมื่อผ่านไประยะหนึ่งจะกลายเป็นวิถีปกติของคนในสังคม สุดท้ายจะกลายเป็นความปกติใหม่ (New Normal) ในที่สุด
"สิ่งที่ต้องเผชิญจากความปกติใหม่" (New Normal)
- การเข้ามาของเทคโนโลยีสมัยใหม่ การนํา AI สู่การพัฒนาอุตสาหกรรม 4.0
- การลดลงของกระแสโลกาภิวัฒน์ในภาคอุตสาหกรรม จากสถานการณ์โควิด-19 ทําให้มีการหยุดชะงักของห่วงโซ่การผลิต ส่งผลให้การลงทุนโดยตรงหดตัว
- การขาดสภาพคล่องของกิจการ SMEs /การควบควมกิจการ จากสถานการณ์โควิด-19 ส่งผลต่อรายได้ของกิจการในทุกระดับ
"สิ่งที่ต้องปรับตัวเพื่อรองรับความปกติใหม่"
- การใช้แอพพลิเคชั่นประชุมออนไลน์ ตอบสนองต่อพฤติกรรม WFH
- การใช้แพลตฟอร์ม E-Commrerce ตอบสนองต่อพฤติกรรม Shop at Home
- การใช้บริการ Food Delivery ตอบสนองต่อพฤติกรรม Eat @ Home
- การใช้แพลตฟอร์มวีดีโอสตรีมมิ่ง ตอบสนองต่อพฤติกรรม Stay at Home
- การใช้เทคโนโลยีขั้นสูง ผลิตสินค้าอุตสาหกรรม
สแกนอ่านข้อมูล QR Code หรือคลิกลิงค์ด้านล่าง
https://online.fliphtml5.com/xafod/muvt/?1623378081551&fbclid=IwAR2t6XC0WWJgarrgwtsz_aYCX8gx6HzQky5vZLi3HIM2gOuVB6EV8lwIls4#p=1
ที่มา: สํานักงานเศรษฐกิจอุตสาหกรรม
#กระทรวงอุตสาหกรรม
#สํานักงานเศรษฐกิจอุตสาหกรรม
#อุตสาหกรรมไทยภายใต้บริบทชีวิตวิถีใหม่
#NewNormal
#PRIndustrymoi
รัฐบาลไทย-ข่าวทำเนียบรัฐบาล-ครม. ขยายเวลายกเว้นภาษีเงินได้นิติบุคคล 25% ส่งเสริมการใช้พลาสติกย่อยสลายได้ ถึงสิ้นปี 2567
วันเสาร์ที่ 9 เมษายน 2565
ครม. ขยายเวลายกเว้นภาษีเงินได้นิติบุคคล 25% ส่งเสริมการใช้พลาสติกย่อยสลายได้ ถึงสิ้นปี 2567
.....
ที่ประชุม ครม. (5 เม.ย. 65) เห็นชอบขยายเวลามาตรการภาษีเพื่อส่งเสริมผลิตภัณฑ์พลาสติกที่ย่อยสลายได้ทางชีวภาพ จากเดิมสิ้นสุดเมื่อ 31 ธ.ค. 64 ขยายออกไปจนถึง 31 ธ.ค. 67 โดยยกเว้นภาษีเงินได้นิติบุคคลให้แก่บริษัทหรือห้างหุ้นส่วนนิติบุคคล ร้อยละ 25 ของค่าใช้จ่ายซื้อผลิตภัณฑ์พลาสติกย่อยสลายทางชีวภาพจากผู้ผลิตที่ได้รับการรับรองผลิตภัณฑ์จากสํานักงานเศรษฐกิจอุตสาหกรรม
.
มาตรการทางภาษีดังกล่าว ทําให้รัฐสูญเสียรายได้ในปี 2565 - 2567 ประมาณปีละ 673 ล้านบาท แต่จะเป็นประโยชน์ต่อการส่งเสริมให้ผู้ประกอบการหันมาใช้ผลิตภัณฑ์พลาสติกที่ย่อยสลายได้ทางชีวภาพ ช่วยลดปริมาณขยะพลาสติกที่ย่อยสลายไม่ได้และลดงบประมาณภาครัฐในการกําจัดขยะพลาสติกตกค้าง ซึ่งจะช่วยส่งเสริมให้ไทยสามารถบรรลุเป้าในการเป็น Bio Hub of ASEAN ได้
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ความคืบหน้าการใช้สิทธิโครงการคนละครึ่ง ระยะที่ 4
วันพุธที่ 9 กุมภาพันธ์ 2565
ความคืบหน้าการใช้สิทธิโครงการคนละครึ่ง ระยะที่ 4
ความคืบหน้าโครงการคนละครึ่ง ระยะที่ 4 โดยจากข้อมูลสะสม ณ วันที่ 7 กุมภาพันธ์ 2565 ณ เวลา 23.00 น. พบว่า มีผู้ใช้สิทธิจํานวน 20.40 ล้านราย มียอดการใช้จ่ายรวม 14,027.6 ล้านบาท
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าโครงการคนละครึ่ง ระยะที่ 4 (โครงการฯ ระยะที่ 4) โดยจากข้อมูลสะสม ณ วันที่ 7 กุมภาพันธ์ 2565 ณ เวลา 23.00 น. พบว่า มีผู้ใช้สิทธิจํานวน 20.40 ล้านราย มียอดการใช้จ่ายรวม 14,027.6 ล้านบาท แบ่งเป็นเงินที่ประชาชนจ่าย 7,102.8 ล้านบาท และรัฐร่วมจ่าย 6,924.8 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 5,201.1 ล้านบาท ร้านธงฟ้า 2,743.7 ล้านบาท ร้าน OTOP 675.8 ล้านบาท ร้านค้าทั่วไป 5,144.5 ล้านบาท ร้านบริการ 243.5 ล้านบาท และกิจการขนส่งสาธารณะ 19 ล้านบาท ทั้งนี้ มีประชาชนที่กดยืนยันสิทธิเข้าร่วมโครงการฯ ระยะที่ 4 แล้ว จํานวน 24.51 ล้านราย จากจํานวนผู้ใช้จ่ายโครงการคนละครึ่งระยะที่ 3 จํานวน 26.35 ล้านราย และมีผู้ประกอบการเข้าร่วมโครงการฯ ระยะที่ 4 แล้วจํานวน 1.33 ล้านราย โดยเป็นผู้ประกอบการรายใหม่ 166 ราย
ประชาชนสามารถใช้จ่ายในโครงการฯ ระยะที่ 4 ได้ตั้งแต่วันนี้จนถึงวันที่ 30 เมษายน 2565 ทั้งนี้ สําหรับประชาชนที่เข้าร่วมโครงการคนละครึ่ง ระยะที่ 3 สามารถกดยืนยันสิทธิเข้าร่วมโครงการฯ ระยะที่ 4 ผ่านแอปพลิเคชัน “เป๋าตัง” อย่างต่อเนื่อง และประชาชนทั่วไปที่ไม่ได้เข้าร่วมโครงการคนละครึ่ง ระยะที่ 3 ขอให้เตรียมรอลงทะเบียนเข้าร่วมโครงการฯ ระยะที่ 4 ผ่านแอปพลิเคชัน“เป๋าตัง” หรือ ผ่านเว็บไซต์ www.คนละครึ่ง.com ได้ตั้งแต่วันที่ 10 กุมภาพันธ์ 2565
ทั้งนี้ โฆษกกระทรวงการคลังได้เน้นย้ําให้ประชาชนและผู้ประกอบการปฏิบัติตามหลักเกณฑ์เงื่อนไขของโครงการฯ ระยะที่ 4 และอย่าหลงเชื่อการเชิญชวนตามโฆษณาผ่านช่องทางต่าง ๆ ของผู้ไม่หวังดีที่เสนอจะช่วยหาประโยชน์จากโครงการ โดยไม่ได้ทําการซื้อขายสินค้าหรือบริการจริงอย่างเด็ดขาดเพราะอาจตกเป็นเหยื่อในการสนับสนุนให้เกิดการกระทําความผิด เนื่องจากภาครัฐมีระบบการติดตามตรวจสอบพฤติกรรมหรือธุรกรรมที่ผิดปกติอย่างต่อเนื่อง ซึ่งหากพบการกระทําความผิดจะไม่สามารถเข้าร่วมโครงการฯ ได้อีก และมีโทษตามกฎหมายที่เกี่ยวข้องด้วย
สํานักงานเศรษฐกิจการคลัง
โทร. 08-5842-7102 , 08-5842-7103, 08-5842-7104 ,08-5842-7105
08-5842-7106, 08-5842-7107, 08-5842-7108 , 08-5842-7109 (เวลาทําการ 08.30 – 16.30 น.)
ไปรษณีย์อิเล็กทรอนิกส์ halfhalf@fpo.go.th
ธนาคารกรุงไทย จํากัด (มหาชน) โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ สั่งการทุกหน่วยงานเกี่ยวข้องเร่งพัฒนาบทบาทสตรีทุกมิติ แสดงศักยภาพและโอกาสของบทบาทสตรีไทยในเวทีโลก
วันพฤหัสบดีที่ 21 กรกฎาคม 2565
​โฆษกรัฐบาลเผย นายกฯ สั่งการทุกหน่วยงานเกี่ยวข้องเร่งพัฒนาบทบาทสตรีทุกมิติ แสดงศักยภาพและโอกาสของบทบาทสตรีไทยในเวทีโลก
​โฆษกรัฐบาลเผย นายกฯ สั่งการทุกหน่วยงานเกี่ยวข้องเร่งพัฒนาบทบาทสตรีทุกมิติ แสดงศักยภาพและโอกาสของบทบาทสตรีไทยในเวทีโลก
วันนี้ (21 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มุ่งส่งเสริมความก้าวหน้าของสตรีและความเสมอภาคระหว่างเพศในอาเซียน กําชับทุกฝ่ายพัฒนาศักยภาพด้านการแข่งขันทางเศรษฐกิจและสังคมของสตรีไทยต่อเนื่อง เพื่อสร้างการรับรู้ถึงความสามารถและการมีบทบาทนําของสตรีไทยในหลากหลายมิติทางสังคม
โฆษกประจําสํานักนายกรัฐมนตรี กล่าวว่า นายกฯ สั่งการให้หน่วยงานต่างๆ รวบรวมรายชื่อผู้บริหารสตรี ทั้งภาครัฐ ภาคเอกชน และภาคการเมือง ทั้งที่ยังปฏิบัติหน้าที่หรือเพิ่งเกษียณ เพื่อนําไปรายงานหรือแจ้งในเวทีการประชุมระดับนานาชาติ แสดงออกถึงศักยภาพและโอกาสของบทบาทสตรีไทยทุกบริบทต่อไป ตอกย้ําบทบาท เสริมสร้างศักยภาพ และสร้างขีดความสามารถของสตรีในทุกมิติ ภายหลังที่ประชุมคณะรัฐมนตรี รับทราบผลการประชุมรัฐมนตรีอาเซียนด้านสตรี ครั้งที่ 4 (The Fourth ASEAN Ministerial Meeting on Women: 4th AMMW) และเห็นชอบร่างถ้อยแถลงร่วมการประชุมรัฐมนตรีอาเซียนด้านสตรี ครั้งที่ 4 (Joint Statement of the Fourth ASEAN Ministerial Meeting on Women) ที่มุ่งเน้นประเด็นต่างๆ อาทิ การตระหนักถึงผลกระทบด้านเพศภาวะในสถานการณ์โรคระบาดโควิด-19 ต่อสตรีและเด็กหญิง การส่งเสริมสตรีในเศรษฐกิจดิจิทัลเพื่อโอกาสด้านการตลาด การเงิน และการพัฒนาตนเอง อีกทั้งผลักดันให้ผู้หญิงมีส่วนร่วมในกระบวนการตัดสินใจและการกําหนดนโยบายต่างๆ เป็นต้น อันจะส่งเสริมความเสมอภาคระหว่างเพศและเสริมพลังสตรีและเด็กหญิงทั้งในไทยและภูมิภาคอาเซียน ตามวิสัยทัศน์ประชาคมอาเซียนปี 2568
“นายกรัฐมนตรีชื่นชม เชื่อมั่นในศักยภาพของสตรีไทย และส่งเสริมบทบาทของสตรีมาโดยตลอด ด้วยความเชื่อมั่นนี้ จึงได้ให้ทุกหน่วยงานร่วมกันผลักดันสนับสนุนให้สตรีมีบทบาทนําทางเศรษฐกิจและสังคม ไม่ปิดกั้น ให้ผู้หญิงได้แสดงศักยภาพของตนเองมากยิ่งขึ้น เพื่อเป็นโอกาสสนับสนุนความเท่าเทียมทางเพศ เปิดโอกาสให้สตรีไทยในทุกบริบทในเวทีโลกต่อไป” นายธนกรฯ กล่าว
รัฐบาลไทย-ข่าวทำเนียบรัฐบาล-ไทย-ซาอุดีอาระเบีย เห็นพ้องการเดินทางเยือนซาอุดีอาระเบียอย่างเป็นทางการของนายกฯ เป็นโอกาสให้ผลักดันความร่วมมือด้านแรงงานในภาคบริการ โรงแรม อุตสาหกรรม และการก่อสร้าง
วันพุธที่ 26 มกราคม 2565
ไทย-ซาอุดีอาระเบีย เห็นพ้องการเดินทางเยือนซาอุดีอาระเบียอย่างเป็นทางการของนายกฯ เป็นโอกาสให้ผลักดันความร่วมมือด้านแรงงานในภาคบริการ โรงแรม อุตสาหกรรม และการก่อสร้าง
ไทย-ซาอุดีอาระเบีย เห็นพ้องการเดินทางเยือนซาอุดีอาระเบียอย่างเป็นทางการของนายกฯ เป็นโอกาสให้ผลักดันความร่วมมือด้านแรงงานในภาคบริการ โรงแรม อุตสาหกรรม และการก่อสร้าง
วันนี้ (25 มกราคม 2565) เวลา 16.00 น. ตามเวลาท้องถิ่นกรุงริยาด ราชอาณาจักรซาอุดีอาระเบีย นายสุชาติ ชมกลิ่น รัฐมนตรีว่าการกระทรวงแรงงาน พบหารือทวิภาคีกับ Ahmad Sulaiman ALRajhi รัฐมนตรีว่าการกระทรวงทรัพยากรมนุษย์และการพัฒนาทางสังคม ซาอุดีอาระเบีย ในช่วงการเยือนซาอุดีอาระเบียอย่างเป็นทางการของนายกรัฐมนตรี ณ เรือนรับรองแขกต่างประเทศ พระราชวังคิงซาอุด
โดยภายหลังเสร็จสิ้นการหารือ นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยสรุปสาระสําคัญการหารือดังนี้
รัฐมนตรีว่าการกระทรวงทรัพยากรมนุษย์ซาอุดีอาระเบียกล่าวต้อนรับรัฐมนตรีว่าการกระทรวงแรงงานสู่ซาอุดีอาระเบีย และยินดีที่ได้มีโอกาสหารือกระชับความร่วมมือด้านแรงงานระหว่างกัน ทั้งนี้ ฝ่ายซาอุดีอาระเบียกล่าวว่า มกุฎราชกุมารแห่งซาอุดีอาระเบียได้ทรงมีบัญชาให้กระทรวงฯ ดําเนินการจัดการหาแรงงานดีมีฝีมือ โดยตั้งเป้าให้ได้ 8 ล้านคน ซึ่งไทยสามารถเข้ามามีส่วนร่วมได้ และซาอุดีอาระเบียประสงค์ผลักดันความร่วมมือด้านแรงงานให้เกิดขึ้นโดยเร็ว โดยเฉพาะแรงงานภาคบริการ โรงแรม สุขภาพ และอุตสาหกรรมก่อสร้างในโครงการก่อสร้างขนาดใหญ่
รัฐมนตรีว่าการกระทรวงแรงงานกล่าวขอบคุณสําหรับการเข้าพบหารือในวันนี้ โดยการเยือนฯ ครั้งนี้ เป็นการเปิดโอกาสให้พี่น้องชาวไทยที่ประสงค์กลับเข้ามาทํางานในซาอุดีอาระเบียอีกครั้ง ทั้งนี้ ไทยมีแรงงานศักยภาพที่มีฝีมือสอดคล้องกับความต้องการของซาอุดีอาระเบีย และกระทรวงแรงงานยังมีกรมพัฒนาฝีมือแรงงานที่สามารถฝึกอาชีพ และประสบการณ์ให้ตรงกับแรงงานในสาขาที่ซาอุดีอาระเบียต้องการ รวมทั้งมีบริษัทจัดหางานที่มีความน่าเชื่อถือ จดทะเบียนกับกระทรวงแรงงานภายใต้การควบคุมของกระทรวงแรงงาน
ฝ่ายซาอุดีอาระเบียยังกล่าวถึงมาตรการดูแลคุณภาพชีวิตและสวัสดิการของแรงงานต่างชาติในซาอุดีอาระเบีย โดยซาอุดีอาระเบียมี E-Contract Program ซึ่งเป็นการทําสัญญาจ้างอิเล็กทรอนิกส์ มุ่งรักษาสิทธิของลูกจ้าง และลดความขัดแย้งระหว่างลูกจ้างและนายจ้าง รวมถึงมีข้อริเริ่ม Labor Mobility Initiative ให้แรงงานเคลื่อนย้ายได้อิสระ เพื่อเพิ่มความยืดหยุ่น สร้างประสิทธิภาพ และความสามารถในการแข็งขันในตลาดแรงงาน
ในโอกาสนี้ ทั้งสองฝ่ายยังเห็นพ้องให้เร่งรัดความร่วมมือในอนาคต หากเร่งรัดความร่วมมือได้โดยเร็วจะสร้างผลประโยชน์อย่างมากต่อทั้งสองประเทศ ซึ่งโครงการอยู่ระหว่างการก่อสร้างและพัฒนาของซาอุดีอาระเบียยังคงต้องการการสนับสนุนจากต่างชาติ ทั้งในด้านการบริหารจัดการการท่องเที่ยว และด้านแรงงานจํานวนมาก เป็นโอกาสสําหรับผู้ประกอบการ และแรงงานฝีมือ และกึ่งฝีมือของไทยได้เข้ามามีส่วนร่วม
รัฐบาลไทย-ข่าวทำเนียบรัฐบาล-“ยิ่งออมยิ่งได้บนวอลเล็ต สบม.” จำหน่ายหมด 10,000 ล้านบาท ภายใน 2 ชั่วโมง 45 นาที รอพบ “ยิ่งออมยิ่งได้” ผ่าน 4 ธนาคารตัวแทน วันที่ 12 กรกฎาคม 2564 นี้
วันจันทร์ที่ 5 กรกฎาคม 2564
“ยิ่งออมยิ่งได้บนวอลเล็ต สบม.” จําหน่ายหมด 10,000 ล้านบาท ภายใน 2 ชั่วโมง 45 นาที รอพบ “ยิ่งออมยิ่งได้” ผ่าน 4 ธนาคารตัวแทน วันที่ 12 กรกฎาคม 2564 นี้
การจําหน่ายพันธบัตรออมทรัพย์พิเศษ “ยิ่งออมยิ่งได้บนวอลเล็ต สบม.” รุ่นอายุ 3 ปี ประสบความสําเร็จและได้รับการตอบรับเป็นอย่างดีสามารถจําหน่ายได้ 3,000 ลบ. ในเวลา 2 นาที และจําหน่ายได้ 5,000 ลบ. ในเวลา 10 นาที และจําหน่ายได้ครบ 10,000 ลบ. ในเวลา 2.45 ชม.
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า การจําหน่ายพันธบัตรออมทรัพย์พิเศษ “ยิ่งออมยิ่งได้บนวอลเล็ต สบม.” รุ่นอายุ 3 ปี ประสบความสําเร็จและได้รับการตอบรับเป็นอย่างดีสามารถจําหน่ายได้ 3,000 ล้านบาท ในเวลา 2 นาที และจําหน่ายได้ 5,000 ล้านบาท ในเวลา 10 นาที และจําหน่ายได้ครบ 10,000 ล้านบาท ในเวลา 2 ชั่วโมง 45 นาที นับเป็นปรากฏการณ์ใหม่ของการจําหน่ายพันธบัตรออมทรัพย์ของไทยและของโลกบนแพลตฟอร์มภาครัฐที่เข้าถึงประชาชน ตอบโจทย์สังคมยุคดิจิทัล สร้างโอกาสให้ผู้ลงทุนได้เข้าถึงการลงทุนในสินทรัพย์ผลตอบแทนดี มั่นคงปลอดภัยได้อย่างสะดวก แม้จะอยู่ในช่วงการแพร่ระบาดของไวรัสโควิด-19
พันธบัตรออมทรัพย์พิเศษรุ่น “ยิ่งออมยิ่งได้บนวอลเล็ต สบม.” มีผู้สนใจลงทุนถึง 11,874 ราย วงเงินซื้อเฉลี่ยต่อรายประมาณ 842,176.18 บาท โดยเป็นผู้ลงทุนอายุตั้งแต่ 15 ปี จนถึงอายุ 94 ปี โดยสิ่งที่น่าสนใจในการจําหน่ายครั้งนี้ คือ มีผู้ลงทุนอายุต่ํากว่า 60 ปี ซื้อพันธบัตรออมทรัพย์คิดเป็นร้อยละ 52 ของวงเงินจําหน่ายและคิดเป็นร้อยละ 73 ของผู้ลงทุนทั้งหมด ซึ่งเป็นการปรับแนวคิดที่มีต่อพันธบัตรออมทรัพย์จากผลิตภัณฑ์เพื่อการออมเงินเป็นผลิตภัณฑ์เพื่อการลงทุนและกระจายความเสี่ยงสําหรับคนทุกกลุ่มอายุทุกกลุ่มรายได้ นอกจากนี้ พันธบัตรออมทรัพย์ที่จําหน่ายผ่านวอลเล็ต สบม. ยังเข้าถึงผู้ลงทุนจากทุกจังหวัดในประเทศไทย โดยมีจํานวนผู้ลงทุนจากนอกกรุงเทพและปริมณฑลเพิ่มขึ้นถึงร้อยละ 60 ของวงเงินจําหน่าย แสดงถึงความมั่นใจในการทําธุรกรรมทางการเงินผ่านช่องทางออนไลน์ และแนวโน้มการนําเทคโนโลยีมาใช้เพื่อเปลี่ยนวิถีการออมการลงทุนผ่านดิจิทัลแพลตฟอร์ม ซึ่งผู้ลงทุนสามารถเข้าถึงการลงทุนได้ง่าย ลดความเสี่ยงของประชาชนในภาวะ การแพร่ระบาดของเชื้อไวรัสโควิด-19 และตอบสนองความต้องการของผู้ลงทุนได้เป็นอย่างดี
สําหรับผู้ที่พลาดการลงทุนในครั้งนี้ ยังคงมีพันธบัตรออมทรัพย์พิเศษ “ยิ่งออมยิ่งได้” ที่จะจําหน่ายผ่าน 4 ธนาคารตัวแทนจําหน่าย ได้แก่ ธนาคารกรุงเทพฯ ธนาคารกรุงไทยฯ ธนาคารกสิกรไทยฯ และ ธนาคารไทยพาณิชย์ฯ ในวันที่ 12-23 กรกฎาคม 2564 โดยจะจําหน่ายให้แก่ประชาชนในรุ่นอายุ 4 ปี อัตราดอกเบี้ย แบบขั้นบันไดเฉลี่ยร้อยละ 1.90 ต่อปี และจําหน่ายให้แก่นิติบุคคลไม่แสวงหาผลกําไรที่กระทรวงการคลังกําหนดในรุ่นอายุ 10 ปี อัตราดอกเบี้ยคงที่ร้อยละ 2.20 ต่อปี
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5307
รัฐบาลไทย-ข่าวทำเนียบรัฐบาล-กสร. เปิดผลการเลือกตั้งนายจ้าง ลูกจ้าง เป็นกรรมการ ในสภาที่ปรึกษาเพื่อพัฒนาแรงงานแห่งชาติ ชุดที่ 20
วันจันทร์ที่ 13 มิถุนายน 2565
กสร. เปิดผลการเลือกตั้งนายจ้าง ลูกจ้าง เป็นกรรมการ ในสภาที่ปรึกษาเพื่อพัฒนาแรงงานแห่งชาติ ชุดที่ 20
กรมสวัสดิการและคุ้มครองแรงงาน เผยผลการเลือกตั้งกรรมการผู้แทนฝ่ายนายจ้างและกรรมการผู้แทนฝ่ายลูกจ้างในสภาที่ปรึกษาเพื่อพัฒนาแรงงานแห่งชาติชุดที่ 20
กรมสวัสดิการและคุ้มครองแรงงาน เผยผลการเลือกตั้งกรรมการผู้แทนฝ่ายนายจ้างและกรรมการผู้แทนฝ่ายลูกจ้างในสภาที่ปรึกษาเพื่อพัฒนาแรงงานแห่งชาติชุดที่ 20
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) เปิดเผยว่าคณะกรรมการสภา
ที่ปรึกษาเพื่อพัฒนาแรงงานแห่งชาติ เป็นคณะกรรมการไตรภาคีสังกัดสํานักงานปลัดกระทรวงแรงงาน ประกอบด้วย กรรมการ 20 คน ได้แก่ กรรมการผู้แทนฝ่ายรัฐบาล 5 คน ผู้ทรงคุณวุฒิ 5 คน กรรมการผู้แทนฝ่ายนายจ้าง และกรรมการผู้แทนฝ่ายลูกจ้าง ซึ่งมาจากการเลือกตั้ง ฝ่ายละ 5 คน มีวาระในการดํารงตําแหน่งคราวละ 2 ปี เนื่องด้วยกรรมการชุดปัจจุบันได้หมดวาระลง กสร.จึงได้จัดให้มีการเลือกตั้งผู้แทนฝ่ายนายจ้างและผู้แทนฝ่ายลูกจ้าง เพื่อเป็นคณะกรรมการในสภาที่ปรึกษาเพื่อพัฒนาแรงงานแห่งชาติ ชุดที่ 20
เมื่อวันอาทิตย์ ที่ 12 มิถุนายน 2565 ณ กระทรวงแรงงาน แขวงดินแดง เขตดินแดง กรุงเทพมหานคร
ผลการเลือกตั้งปรากฏ ดังนี้ กรรมการผู้แทนฝ่ายนายจ้างผู้ได้รับการเลือกตั้ง ได้แก่ 1. นายพลพัฒ กรรณสูต 2.นายสุรชัย โฆษิตบวรชัย 3.นายสิทธิรัตน์ โหตระไวศยะ 4.นายสมชัย วรจรรยาวงศ์
5. นายนันทพล วงศ์เรืองวิศาล กรรมการผู้แทนฝ่ายลูกจ้างผู้ได้รับการเลือกตั้ง ได้แก่ 1. นายอาทิตย์ มีปากดี 2. นายประสิทธิ์ วรรณภาส 3. นายปราโมทย์ เทพสุวรรณ 4. นายสังข์ เขนสันเทียะ 5. นายกรไชย จันทร์คุ้ม
อธิบดี กสร. กล่าวเพิ่มเติมว่า กรรมการในสภาที่ปรึกษาเพื่อพัฒนาแรงงานแห่งชาติจะทําหน้าที่เป็น
ที่ปรึกษาของรัฐบาลในส่วนที่เกี่ยวกับด้านแรงงาน เช่น พิจารณาข้อเสนอของหน่วยงานต่าง ๆ ที่เกี่ยวกับนโยบาย กฎหมาย และมาตรการด้านแรงงานของประเทศ เพื่อให้มีการคุ้มครองและสวัสดิการแก่ผู้ใช้แรงงานอย่างเหมาะสม ขจัดความเหลื่อมล้ําระหว่างกลุ่มผู้ใช้แรงงาน การเสนอความเห็นต่อรัฐบาลในปัญหาแรงงาน
ที่เกิดขึ้นและมาตรการแก้ไข เป็นต้น
รัฐบาลไทย-ข่าวทำเนียบรัฐบาล-​PM leads cabinet members to lay wreaths in front of King Rama I’s statue on Chakri Day
วันพฤหัสบดีที่ 7 เมษายน 2565
​PM leads cabinet members to lay wreaths in front of King Rama I’s statue on Chakri Day
​PM leads cabinet members to lay wreaths in front of King Rama I’s statue on Chakri Day
April 6, 2022, at 17.00 hrs, at the statue of King Rama I, Phra Phutta Yodfah Bridge, Prime Minister Gen. Prayut Chan-o-cha laid wreaths in front of King Rama I’s statue on occasion of the Chakri Day. Attending the wreath-laying ceremony in remembrance of the First King of Chakri Dynasty was Prime Minister’s Secretary General Distat Hotrakitya.
Upon arrival, the Prime Minister bowed and presented the flower offerings, before laying 2 wreaths in the name of the Prime Minister and on behalf of the cabinet members. He, then, bowed again to complete the ceremony.
In 1919, King Rama VI proclaimed April 6 of each year as “King Phra Phutta Yodfah Chulaloke Maharaj Day” in order for the Thai people to express reverence and remember the benevolences of all the Chakri Kings. April 6, 1782 marks the beginning of Chakri Dynasty and Bangkok, as capital of the nation, when King Rama I ascended to the throne.
รัฐบาลไทย-ข่าวทำเนียบรัฐบาล-ไทย-เวียดนาม พร้อมให้ความร่วมมือด้านการเกษตร
วันพุธที่ 25 พฤษภาคม 2565
ไทย-เวียดนาม พร้อมให้ความร่วมมือด้านการเกษตร
ไทย-เวียดนาม พร้อมให้ความร่วมมือด้านการเกษตร เตรียมหารือเพิ่มเติมในช่วงการจัดงาน Agritechnica ที่เวียดนามจะเป็นเจ้าภาพจัดขึ้นในเดือนสิงหาคม 2565 นี้
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ หารือร่วมกับ ดร. เจิ่น แทงห์ นาม (H.E. Mr. Tran Thanh Nam)รัฐมนตรีช่วยว่าการกระทรวงเกษตรและพัฒนาชนบท สาธารณรัฐสังคมนิยมเวียดนาม เพื่อกระชับความสัมพันธ์และหารือความร่วมมือด้านการเกษตรระหว่างไทยและสาธารณรัฐสังคมนิยมเวียดนาม ในโอกาสที่รัฐมนตรีช่วยว่าการกระทรวงเกษตรและพัฒนาชนบท สาธารณรัฐสังคมนิยมเวียดนามได้เดินทางมาร่วมงาน Agritechnica Asia & Horti Asia 2022 ซึ่งกระทรวงเกษตรและสหกรณ์เป็นเจ้าภาพร่วมกับ German Agriculture Society (DLG) โดยมี ดร. วนิดา กําเนิดเพ็ชร์ ผู้อํานวยการสํานักการเกษตรต่างประเทศ สํานักงานปลัดกระทรวงเกษตรและสหกรณ์ เข้าร่วม ณ ศูนย์ประชุมไบเทค บางนา
ทั้งนี้ รัฐมนตรีช่วยว่าการกระทรวงเกษตรและพัฒนาชนบท สาธารณรัฐสังคมนิยมเวียดนาม ได้กล่าวขอบคุณประเทศไทยที่ให้การต้อนรับ และหารือความร่วมมือในด้านต่าง ๆ ได้แก่1) ความปลอดภัยด้านอาหาร เพื่อเพิ่มมูลค่าผลิตผลทางเกษตร 2) การสร้างความเข้มแข็งให้แก่สหกรณ์การเกษตร ซึ่งฝ่ายเวียดนามเห็นว่าประเทศไทยมีสหกรณ์การเกษตรที่เข้มเข็งและมีชื่อเสียงด้านผลิตภัณฑ์ OTOPจึงมอบหมายให้เจ้าหน้าที่มาดูงานด้านสหกรณ์ในประเทศไทย 3) การสนับสนุนให้เกษตรกรใช้เครื่องมือทางการเกษตรแทนแรงงานคน 3) การอบรมเกษตรกร 4) ความร่วมือด้านสุขอนามัยและสุขอนามัยพืช (Sanitary and Phytosanitary: SPS) และ 5) ความร่วมมือด้านสหกรณ์
ในส่วนของฝ่ายไทย ยินดีให้การสนับสนุนเวียดนามในประเด็นดังกล่าวและเห็นว่าทั้งสองประเทศมีกลไกความร่วมมือด้านการเกษตรและความร่วมมือด้าน SPS ระหว่างกัน จึงขอความร่วมมือในการดําเนินการต่าง ๆ คือ 1) ขอให้ฝ่ายเวียดนามเร่งแจ้งชื่อผู้ประสานงานหลัก (Contact Point) และเร่งเป็นเจ้าภาพจัดประชุม SPS ครั้งที่ 2 2) ขอให้เวียดนามสนับสนุนการจัดตั้งสภายางอาเซียน (ASEAN RUBBER COUNCIL : ARCo) เพื่อร่วมมือในการพัฒนาอุตสาหกรรมยางพารา สนับสนุนเกษตรกรชาวสวนยาง และเพิ่มอํานาจการต่อรองของกลุ่มอาเซียน 3) เสนอให้ไทยและเวียดนามร่วมมือกันเรื่องข้าวตั้งแต่ต้นน้ําถึงปลายน้ํา เพื่อยกระดับการส่งออกข้าวให้เป็นอันดับหนึ่งของโลก 4) ขอให้ฝ่ายเวียดนามเร่งรัดการอนุญาตนําเข้ามะม่วงและเงาะจากไทยตามที่ทั้งสองฝ่ายเห็นชอบร่วมกันตั้งแต่ปี 2559 รวมทั้งการส่งออกลูกไก่และไข่ฟักพ่อแม่พันธุ์จากไทยไปเวียดนาม ซึ่งทั้งสองฝ่ายเห็นให้ชอบให้นําประเด็นดังกล่าวไปหารือเพิ่มเติมในการประชุม SPS 5) ขอให้ฝ่ายเวียดนามพิจารณาจัดสรรคิวรถขนส่งผลไม้สดซึ่งเป็นสินค้าเน่าเสียง่ายของไทยที่จะผ่านด่านเวียดนามไปจีนเป็นกรณีพิเศษ 6) เสนอให้ความร่วมมือด้านโลจิสติกส์การเกษตรระหว่างไทย-ลาว-เวียดนาม ผ่านท่าเรือหวงอาง (Vung Ang) ซึ่งจะเป็นอีกช่องทางหนึ่งในการขนส่งสินค้าเกษตรไปยังสาธารณรัฐประชาชนจีน 7) ประเทศไทยสนใจที่จะเรียนรู้เรื่อง One Country One Product (OCOP) ของเวียดนามเช่นกัน ทั้งนี้ ฝ่ายเวียดนามเห็นควรให้มีการหารือในประเด็นต่าง ๆ เหล่านี้ ในช่วงการจัดงาน Agritechnica ที่ฝ่ายเวียดนามจะเป็นเจ้าภาพจัดขึ้นในเดือนสิงหาคม 2565 โดยจะมีหนังสือเชิญรัฐมนตรีว่าการกระทรวงเกษตรและสหกรณ์เข้าร่วมงานอย่างเป็นทางการในโอกาสต่อไป